2.3.3. Tarbiyachining oylik ish rejasi (Ish jurnali)ni yuritish tartibi (05-02) 

        Reja:
1. Tarbiyachining oylik ish jurnalini yuritishning ahamiyati
2. Ertalabki davra suhbatlari 
3. Ta’lim-tarbiya jarayonini rejalashtirish
Direktor o‘rinbosari tomonidan tarbiyachilar bilan birgalikda yosh guruhlari uchun kun tartibi va faoliyatlar jadvali tuzilib, pedagogik kengashda tasdiqlanadi. 
Mazkur kun tartibi va jadval ota-onalarga ko‘rinadigan joyga joylashtiriladi. Shuningdek, pedagog xohishiga ko‘ra, ushbu kun tartibi va faoliyatlar jadvali ish jurnalida ham aks ettiriladi.  
Jurnalning titul varagʻidan keyingi sahifasida tavsiyalar berilgan boʻlib, tarbiyachi ularni oʻz faoliyati davomida qoʻllashi mumkin. 
Tarbiyachilarga tavsiyalar 
      Ish jurnali tashkilot guruhlarida faoliyat olib borayotgan tarbiyachilar uchun moʻljallanadi. 
Ushbu hujjatni yuritishdan maqsad – “Ilk qadam” davlat oʻquv dasturi talablarini inobatga olgan holda ertalabki soatlar, sayr va kunning ikkinchi yarmida bolalar bilan yakka tartibda olib boriladigan ishlarga tayyorgarlik va ularni loyihalashtirishdan iborat. 
      Maktabgacha taʼlim tashkilotlarida pedagogik faoliyatni rejalashtirish bolalar hayotini toʻgʻri tashkil etishning asosi hisoblanadi. Bu jarayonda tarbiyachilar taʼlimiy vazifalarni belgilaydi, bolalar bilan birgalikda amalga oshiriladigan ish shakllarini tanlaydi hamda rivojlantiruvchi muhitga kiritilishi zarur boʻlgan oʻzgartirishlarni ko‘rsatib beradi. 
     Rejalashtirish taʼlim-tarbiya jarayonida har bir bolaga individual yondashuvni taʼminlab, ularga beriladigan axborot va jismoniy vazifalarni meʼyorlashtirish imkonini yaratadi. 
     Ish rejasining toʻliq bajarilishini tahlil qilish esa bolalarning rivojlanish surʼatini kuzatish hamda ular uchun yanada qulay sharoitlar tashkil etishga xizmat qiladi. 

     “Ertalabki badantarbiya kompleksi” jadvalini to‘ldirishda tarbiyachi oy davomida mashqlarni quyidagicha rejalashtiradi: 
Har oyning 1-15-sanalari (1- va 2-hafta) davomida predmetlarsiz mashqlar, 16-31-sanalari (3- va 4-hafta) davomida esa predmetlar bilan bajariladigan (guruhdagi tarbiyalanuvchilar soniga yetarli bo‘lishi zarur) ertalabki gimnastika mashqlari tashkil etiladi.
Mashqlarni rejalashtirish jarayonida tarbiyachilar tarbiyalanuvchilar yoshini inobatga olgan holda jismoniy tarbiya yo‘riqchisi bilan hamkorlikda oldindan kartotekalar tayyorlab olishlari lozim.
     Mazkur hujjat pedagog xodim tomonidan ixtiyoriy ravishda elektron (qog‘oz shaklda) yoki qo‘l yozma shaklda yuritiladi. Hujjat sahifalanib, tikiladi va maktabgacha ta’lim tashkiloti direktori tom onidan tasdiqlanadi. 
Ertalabki qabul – bo‘limida bolalarni birlamchi tibbiy ko‘rikdan (filtr) o‘tkazish, bolaning sog‘lig‘i va holati haqida ota-onalardan ma’lumot olish, davomatni belgilab qabul jarayonini yakunlash hamda bolalarning qiziqish va xohishla  riga qarab ularni turli mehnat faoliyatlariga jalb etish ishlari amalga oshiriladi. 
Oʻyinlar – tarbiyalanu vchilarning qiziqish va istaklari hamda hafta mavzusi asosida ta’limiy, rivojlantiruvchi, syujetli-rolli va sahnalashtirish o‘yinlari nomlari qayd etiladi. 

Ertalabki davra suhbatlari 
1. Dushanba – “Kelajak soati” (bolalarda milliy qadriyatlarga sadoqat, Vatanga muhabbat va vatanparvarlik ruhini shakllantirishga qaratilishi lozim. Pedagog suhbat davomida tarbiyalanuvchilarga ajdodlarimizning boy merosi, va anʼanalarning qadriyat sifatida ahamiyatini tushuntirib, ularda milliy g‘urur va faxr tuyg‘ularini uyg‘otishi maqsadga muvofiqdir. Shu bilan birga, bolalarning kelajak orzulari Vatan ravnaqi bilan chambarchas bog‘lab izohlanishi, suhbat ertak, she’r, milliy qo‘shiqlar va hayotiy misollar orqali boyitilishi tavsiya etiladi).
2. Seshanba – “Odob-axloq qoidalari” (bolalarda milliy qadriyat, urf-odatlarga hurmat bilan munosabatda boʻlish,salomlashish, doʻstlashish, sogʻlom hayot faoliyatiga oʻrgatish, mehnatsevarlik, toʻgʻri soʻzlik, kamtarlik va b.q.); 
3. Chorshanba – “Huquqiy savodxonlik” (bolalarda men konsepsiyasini shakllantirish maqsadida, ularni Vatan, ota-ona oldidagi burchlari va huquqlari mavzusida suhbatlar oʻtkaziladi). 
4. Payshanba – “Yoʻl harakati qoidalari” (bolalar ishtirokidagi yoʻl harakati qoidalarini oʻrgatish maqsadida “Xavfsiz piyoda”, “Odobli yoʻlovchi”, “Svetofor” kabi mavzularda suhbat olib boriladi). 
5. Juma – “Madaniy-gigiyenik koʻnikmalar va bola xayoti xavfsizligi asoslari” mavzularida (Madaniy-gigiyenik koʻnikmalar mavzusida bolalar orqali ota-onalar bilan hamkorlik ishlarini oʻrnatish maqsadida hamda bolalarda shaxsiy gigiyenani shakllantirish, tozalikka, toʻgʻri ovqatlanishga, atrof-muhitga toʻgʻri munosabatda boʻlishga oʻrgatish maqsadida suhbatlar tashkil etiladi. Shuningdek, bola xayoti xavfsizligi asoslari mavzusida haftaning shanba va yakshanba kuni dam olish kunlari boʻlganligi sababli, bolalar uyda yolgʻiz qolishlari yoki ota-onalar 
bilan koʻngil ochar maskanlariga borishlari, suv havzalarida choʻmilishlari va boshqa holatlarni inobatga olib, bolalarga begona shaxslar bilan muloqat qilganda, adashib qolganda qanday harakat qilish lozimligi toʻgʻrisida suhbat oʻtkiziladi).  
Taʼlim-tarbiya jarayoni 
     Oy va hafta mavzusiga koʻra taʼlim-tarbiya jarayoni rejalashtiriladi. 
Ertalabki davra suhbati (umumiy guruh bilan) – tarbiyalanuvchilar hafta mavzusi bilan tanishtiriladi, mavzu doirasida yangiliklarni bilishlari hamda rivojlantirish markazlarda qanday faoliyat turlari bilan shugʻullanishlari yuzasidan tanishtirilib oʻtiladi. (tarbiyalanuvchilar rivojlantirish markazlarini “Mening tanlovim tablosi” orqali tanlashadi. Shuningdek, tarbiyachiga markazlar faoliyatini yoʻlga qoʻyishda ota- onalar bilan ishlashi tavsiya etiladi). 
     Umumiy guruh boʻlib ishlash (kunning 1-qismida hamda 2-qismida) – frontal faoliyat boʻlib, unga nutq, oʻqish va yozish malakalarini rivojlantirish, elementar matematika, badiiy adabiyot, savodxonlikka oʻrgatish, tabiatshunoslik va ekologiya asoslari, konstruksiyalar tuzish /applikatsiya, loy ishi, tasviriy faoliyat, xorijiy til, jismoniy tarbiya, musiqa faoliyatlari faoliyatlar jadvaliga kiritiladi. 
     Direktor o‘rinbosari tomonidan tarbiyachi-mutaxassislar bilan kelishgan holda, ushbu frontal faoliyatlarni olib borish vaqti ishlab chiqiladi va 1-pedagogik kengash qarori bilan tasdiqlanadi
     Markazlardagi faoliyatlar – taʼlim faoliyati mavzuli rejalashtirish asosida tashkil etilib, har bir yosh guruhlari uchun alohida oy va hafta mavzulari aks ettiriladi hamda beshta rivojlantirish markazlarida taʼlimiy faoliyat turlari tashkil etiladi: 
1.Qurish-yasash, konstruksiyalash va matematika markazi; 
2.Syujetli-rolli oʻyinlar va sahnalashtirish markazi; 
3.Til va nutq markazi; 
4.Fan va tabiat markazi;
5.Sanʼat markazi. 

[bookmark: _GoBack]Kuzatish – ikki turdan iborat boʻlib, jonli va jonsiz tabiatni kuzatadi. Obyektga mos boʻlgan mehnat turini tanlashi kerak (oʻz-oʻziga hizmat, xoʻjalik-maishiy mehnat, tabiatdagi mehnat, qoʻl mehnati (katta va tayyorlov guruhlarda oʻtkaziladi). 

Mehnat - ushbu qismda tarbiyachi maydonchada olib borilishi mumkin boʻlgan bolalarning yoshiga mos mehnat turlarini tanlaydi. Maydonchaga chiqishda albatta mehnat qurollarini ham olib chiqish maqsadga muvofiqdir. 
Harakatli oʻyin – jismoniy tarbiya yoʻriqchisi tomonidan oʻrgatilgan yangi 
harakatlarni mustahkamlashga qaratilgan boʻlib, asosan 1 ta harakatli oʻyin rejalashtiriladi va qayd etiladi.
     Kunning ikkinchi yarmini rejalashtirish 
(taxminan 13:00 dan 15:00gacha, “Ilk qadam” davlat oʻquv dasturi asosida katta va tayyorlov guruhlarda bolalarning uyqusiz vaqtida). 
     Badiiy adabiyot – hafta mavzusiga koʻra tanlanadi. 
     Pedagog xodimlarning bolalar bilan yakka tartibdagi ishlashi – pedagog xodimlar (psixolog, musiqa rahbari, jismoniy tarbiya yoʻriqchisi) hamkorligi asosida rivojlanish xaritasida aks ettirilgan indikatorlari boʻyicha yakka tartibda ishlash tashkil etiladi va tarbiyalanuvchi oʻzlashtirmagan rivojlantiruvchi sohalar indikatorlari boʻyicha ishlar rejalashtirilib, tarbiyalanuvchining familiyasi va ismi qayd etiladi. 
     Kechki davra suhbati oʻtilgan mavzu tahlili (refleksiya) – ushbu suhbat jarayonida bolalarning kun davomida olgan bilim, koʻnikma va malakalari (bola kompetensiyasi) tahlil qilinadi va umumlashtiriladi hamda bolalarni qiziqishlarini inobatga olgan holda, ertangi kunda faoliyat yuritadigan markazlar haqida maʼlumot beradi (refleksiya). 

